nibzard/narodne-novine-full-text-markdown huggingface dataset:
## Odluka o izmjenama Odluke o utvrđivanju plaća i drugih primanja predsjednika i članova uprava trgovačkih društava

### NN 25/2014 (24.2.2014.), Odluka o izmjenama Odluke o utvrđivanju plaća i drugih primanja predsjednika i članova uprava trgovačkih društava

VLADA REPUBLIKE HRVATSKE

452

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 20. veljače 2014. godine donijela

ODLUKU

O IZMJENAMA ODLUKE O UTVRĐIVANJU PLAĆA I DRUGIH PRIMANJA PREDSJEDNIKA I ČLANOVA UPRAVA TRGOVAČKIH DRUŠTAVA

I.

U Odluci o utvrđivanju plaća i drugih primanja predsjednika i članova uprava trgovačkih društava (»Narodne novine«, br. 83/2009, 3/2011, 3/2012, 46/2012 i 22/2013), točka IV. mijenja se i glasi:

»IV.

Nadzorni odbor, odnosno drugi nadležni organ trgovačkog društva (u daljnjem tekstu: nadzorni odbor) može za predsjednika i članove uprave ugovoriti godišnju nagradu – varijabilni dio plaće (u daljnjem tekstu: stimulativnu nagradu), i to isključivo:

1. u trgovačkim društvima koja su poslovala s dobiti u 2013. godini i u kojima je nadzorni odbor pozitivno ocijenio realizaciju plana restrukturiranja trgovačkog društva;

2. u trgovačkim društvima koja nisu poslovala s dobiti u 2013. godini, pod uvjetom da je došlo do smanjenja gubitaka u poslovanju trgovačkog društva, da je nadzorni odbor ocijenio da je poslovanje u skladu s poslovnim planom društva za 2013. godinu i da je pozitivno ocijenio realizaciju plana restrukturiranja trgovačkog društva.

Kriterije za stimulativno nagrađivanje predsjednika i članova uprava trgovačkih društava iz stavka 1. ove točke utvrđuje nadzorni odbor.

Kriteriji iz stavka 2. ove točke moraju biti mjerljivi i usporedivi s poslovnim rezultatima društva u prethodnoj godini, te sadržavati i druge pokazatelje pogodne za ocjenjivanje učinkovitosti obavljanja osnovne djelatnosti pojedinoga trgovačkog društva, njegovog razvoja i restrukturiranja, kao i povećanog doprinosa državnom proračunu Republike Hrvatske.

Stimulativna nagrada može se isplatiti jednokratno, nakon usvajanja financijskog izvješća za prethodnu godinu.«.

II.

U točki IV.d riječi: »rezultate poslovanja u 2012. godini« zamjenjuju se riječima: »rezultate poslovanja u 2013. godini koja se iskazuju financijskim izvješćem u 2014. godini«.

III.

Točka VII. mijenja se i glasi:

»VII.

Odluka o utvrđivanju plaća i drugih primanja predsjednika i članova uprava trgovačkih društava primjenjuje se i za 2014. godinu.«.

IV.

Točka VII.a briše se.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/36

Urbroj: 50301-05/05-14-4

Zagreb, 20. veljače 2014.

Predsjednik

Zoran Milanović, v. r.

Odluka, NN 25/2014-452
## Plan prijma u državnu službu u Ured pravobraniteljice za osobe s invaliditetom

### NN 25/2014 (24.2.2014.), Plan prijma u državnu službu u Ured pravobraniteljice za osobe s invaliditetom

25 24.02.2014 Plan prijma u državnu službu u Ured pravobraniteljice za osobe s invaliditetom

25 24.02.2014 Plan prijma u državnu službu u Ured pravobraniteljice za osobe s invaliditetom

PRAVOBRANITELJ ZA OSOBE S INVALIDITETOM

457

Na temelju članka 43. stavka 2. točka c. Zakona o državnim službenicima (»Narodne novine« br. 92/05., 142/06., 77/07., 107/07., 27/08., 34/11., 49/11., 150/11., 34/12., 49/12., 37/13., 38/13.), a sukladno Državnom proračunu Republike Hrvatske za 2014. (»Narodne novine« br. 152/13.), pravobraniteljica za osobe s invaliditetom utvrđuje

PLAN

PRIJMA U DRŽAVNU SLUŽBU U URED PRAVOBRANITELJICE ZA OSOBE S INVALIDITETOM ZA 2014.

Članak 1.

Ovim Planom prijma u državnu službu utvrđuje se prijam državnih službenika u Ured pravobraniteljice za osobe s invaliditetom za 2014.

Članak 2.

Plan prijma u državnu službu sadrži stvarno stanje popunjenosti radnih mjesta u Uredu pravobraniteljice za osobe s invaliditetom, te potreban broj državnih službenika na neodređeno vrijeme za 2014.

Članak 3.

U Uredu pravobraniteljice za osobe s invaliditetom zaposleno je 7 državnih službenika i 1 namještenik.

Članak 4.

Sukladno predviđenim financijskim sredstvima u Državnom proračunu Republike Hrvatske, Ured pravobraniteljice za osobe s invaliditetom u 2014. planira prijam na neodređeno vrijeme i to:

– 1 (jednog) službenika/cu koji/a ima završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij,

– 1 (jednog) službenika/cu koji/a ima srednju stručnu spremu.

Članak 5.

Temeljem ovog Plana slobodna radna mjesta popunjavaju se sukladno Zakonu o državnim službenicima.

Članak 6.

Plan prijma u državnu službu objavljuje se u »Narodnim novinama«, dnevnom listu »Večernji list« te na web-stranici Ministarstva uprave i Ureda pravobraniteljice za osobe s invaliditetom.

Članak 7.

Ovaj Plan stupa na snagu danom donošenja.

Broj: POSI.R.-661-01-12/14-01/06

Zagreb, 14. veljače 2014.

Pravobraniteljica za
osobe s invaliditetom
Anka Slonjšak, v. r.

Ostalo, NN 25/2014-457
## Odluka o izmjeni Odluke o prirezu porezu na dohodak Grada Sveti Ivan Zelina

### NN 25/2014 (24.2.2014.), Odluka o izmjeni Odluke o prirezu porezu na dohodak Grada Sveti Ivan Zelina

25 24.02.2014 Odluka o izmjeni Odluke o prirezu porezu na dohodak Grada Sveti Ivan Zelina

GRAD SVETI IVAN ZELINA

458

Na temelju članka 30. i 30.a. Zakona o financiranju jedinica lokalne i područne (regionalne) samouprave (»Narodne novine«, broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07 – Odluka Ustavnog suda RH, 73/08 i 25/12) i članka 16. Statuta Grada Sv. Ivan Zelina (»Zelinske novine«, br. 8/01, 7/02, 10/04, 1/06, 3/06 – pročišćeni tekst, 9/09, 11/09 – pročišćeni tekst, 5/13 i 12/13 – pročišćeni tekst), Gradsko vijeće Grada Svetog Ivana Zeline na 6. sjednici održanoj 11. veljače 2014. godine donosi

ODLUKU

O IZMJENI ODLUKE O PRIREZU POREZU NA DOHODAK

Članak 1.

U Odluci o prirezu porezu na dohodak (»Narodne novine«, broj 86/02, 154/08 i 1/12 te »Zelinske novine«, broj 4/02, 12/08 i 9/11) članak 8. briše se.

Članak 2.

Ova Odluka stupa na snagu osmog dana od dana objave u »Narodnim novinama«.

Ista će se objaviti i u »Zelinskim novinama«, službenom glasilu Grada Svetog Ivana Zeline.

Klasa: 410-23/14-01/01

Urbroj: 238/30-01/01-14-4

Predsjednica Gradskog Vijeća
Grada Svetog Ivana Zeline
Mira Čegec, v. r.

Odluka, NN 25/2014-458
## Kolektivni ugovor i izmjeni dopuni Kolektivnog ugovora za djelatnost zdravstva u privatnoj praksi Hrvatske - Aneks br. 2

### NN 25/2014 (24.2.2014.), Kolektivni ugovor i izmjeni dopuni Kolektivnog ugovora za djelatnost zdravstva u privatnoj praksi Hrvatske - Aneks br. 2

25 24.02.2014 Kolektivni ugovor i izmjeni dopuni Kolektivnog ugovora za djelatnost zdravstva u privatnoj praksi Hrvatske - Aneks br. 2

KOLEKTIVNI UGOVORI

459

Udruga privatnih poslodavaca u zdravstvu Hrvatske, Zagreb, Rugvička 1 (u daljnjem tekstu: Udruga), zastupana po tajniku Udruge Ivanu Gabrilu, dipl. iur., a na osnovi Odluke Predsjedništva Skupštine Udruge od 1. 2. 2014. i

Sindikat radnika na radu kod poslodavaca u privatnoj praksi Hrvatske, Zagreb, Rugvička 1 (u daljnjem tekstu: Sindikat), zastupan po tajniku Sibel Latin, a na osnovi Odluke Izvršnog odbora svoje Skupštine od 24. 1. 2014. sklopili su 1. 2. 2014.

KOLEKTIVNI UGOVOR

O IZMJENI I DOPUNI KOLEKTIVNOG UGOVORA ZA DJELATNOST ZDRAVSTVA U PRIVATNOJ PRAKSI HRVATSKE

\* Aneks br. 2\*

Članak 1.

Članak 264. stavak 3. Kolektivnog ugovora za djelatnost zdravstva u privatnoj praksi Hrvatske, (»Narodne novine« 28/10. i 127/11. u daljnjem tekstu: Kolektivni ugovor) mijenja se i dopunjuje tako, da se na kraju rečenice točka (.) zamjenjuje zarezom (,), s tim, da se nastavno utvrđuje tekst, kako slijedi: »a iznimno i dvije godine, iz istih objektivnih razloga.«.

Članak 2.

Ovaj Aneks br. 2. Kolektivnom ugovoru donijet je na način i po postupku kako je propisano Kolektivnim ugovorom.

Ovaj Aneks br. 2. Kolektivnom ugovoru, kako to propisuje ZOR, Udruga dostavlja Ministarstvu rada i mirovinskog sustava RH, kao nadležnom tijelu za upis u Knjigu evidencija kolektivnih ugovora.

Ovaj Aneks br. 2. Kolektivnom ugovoru stupa na snagu osmog dana, računajući od dana objave u Narodnim novinama, službenom listu Vlade RH, a primjenjuje se od 11. 3. 2014. g.

Sve ostale odredbe Kolektivnog ugovora ostaju i dalje na snazi, osim onih, koje su suprotne odredbama ovog Aneksa br. 2. Kolektivnom ugovoru.

Urbroj: 09/2014.

|  |  |
| --- | --- |
| Tajnik Sindikata Sibel Latin, v. r. | Tajnik Udruge Ivan Gabrilo, dipl. iur., v. r. |

Kolektivni ugovor, NN 25/2014-459
## Indeks proizvođačkih cijena industrijskih proizvoda na domaćem tržištu u siječnju 2014.

### NN 26/2014 (25.2.2014.), Indeks proizvođačkih cijena industrijskih proizvoda na domaćem tržištu u siječnju 2014.

DRŽAVNI ZAVOD ZA STATISTIKU

469

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U

SIJEČNJU 2014.

Indeks proizvođačkih cijena industrijskih proizvoda na domaćem tržištu u siječnju 2014. u odnosu na prosinac 2013. iznosi 100,0.

Klasa: 954-02/14-01/01

Urbroj: 555-06-03-03-14-02

Zagreb, 24. veljače 2014.

Ravnatelj

Marko Krištof, v. r.

Ostalo, NN 26/2014-469
## Odluka o razrješenju članice Vijeća za zaštitu tržišnog natjecanja

### NN 27/2014 (26.2.2014.), Odluka o razrješenju članice Vijeća za zaštitu tržišnog natjecanja

HRVATSKI SABOR

470

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 21. veljače 2014., donio je

ODLUKU

O RAZRJEŠENJU ČLANICE VIJEĆA ZA ZAŠTITU TRŽIŠNOG NATJECANJA

Razrješuje se VESNA PATRLJ dužnosti članice Vijeća za zaštitu tržišnog natjecanja, s danom 20. veljače 2014. radi isteka mandata.

Klasa: 021-13/14-07/03

Zagreb, 21. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 27/2014-470
## Odluka o imenovanju članice Vijeća za zaštitu tržišnog natjecanja

### NN 27/2014 (26.2.2014.), Odluka o imenovanju članice Vijeća za zaštitu tržišnog natjecanja

HRVATSKI SABOR

471

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 21. veljače 2014., donio je

ODLUKU

O IMENOVANJU ČLANICE VIJEĆA ZA ZAŠTITU TRŽIŠNOG NATJECANJA

Imenuje se VESNA PATRLJ članicom Vijeća za zaštitu tržišnog natjecanja, s danom 21. veljače 2014.

Klasa: 021-13/14-07/03

Zagreb, 21. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 27/2014-471
## Indeks potrošačkih cijena u siječnju 2014.

### NN 27/2014 (26.2.2014.), Indeks potrošačkih cijena u siječnju 2014.

DRŽAVNI ZAVOD ZA STATISTIKU

474

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2014.

Indeks potrošačkih cijena u siječnju 2014. u odnosu na prosinac 2013. iznosi 99,9.

Klasa: 957-04/14-01/4

Urbroj: 555-09-05-14-2

Zagreb, 21. veljače 2014.

Ravnatelj

Marko Krištof, v. r.

27 26.02.2014 Indeks potrošačkih cijena u siječnju 2014.

Ostalo, NN 27/2014-474
## Odluka o potvrđivanju Statuta Hrvatskog zavoda za mirovinsko osiguranje

### NN 28/2014 (27.2.2014.), Odluka o potvrđivanju Statuta Hrvatskog zavoda za mirovinsko osiguranje

VLADA REPUBLIKE HRVATSKE

477

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 144. stavka 1. Zakona o mirovinskom osiguranju (»Narodne novine«, broj 157/2013), Vlada Republike Hrvatske je na sjednici održanoj 27. veljače 2014. godine donijela

ODLUKU

O POTVRĐIVANJU STATUTA HRVATSKOG ZAVODA ZA MIROVINSKO OSIGURANJE

I.

Potvrđuje se Statut Hrvatskog zavoda za mirovinsko osiguranje, kojeg je Upravno vijeće Hrvatskog zavoda za mirovinsko osiguranje donijelo na sjednici održanoj 24. veljače 2014. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/48

Urbroj: 50301-04/12-14-3

Zagreb, 27. veljače 2014.

Predsjednik

Zoran Milanović, v. r.

Odluka, NN 28/2014-477
## Odluka o iznosu tarifnih stavki za skladištenje plina

### NN 28/2014 (27.2.2014.), Odluka o iznosu tarifnih stavki za skladištenje plina

HRVATSKA ENERGETSKA REGULATORNA AGENCIJA

483

Na temelju članka 11. stavka 1. podstavka 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12 i 14/14), Hrvatska energetska regulatorna agencija je na sjednici Upravnog vijeća održanoj 24. veljače 2014. donijela

ODLUKU

O IZNOSU TARIFNIH STAVKI ZA SKLADIŠTENJE PLINA

I.

Tarifne stavke prema Metodologiji utvrđivanja iznosa tarifnih stavki za skladištenje plina (»Narodne novine«, broj 22/14), za energetski subjekt PODZEMNO SKLADIŠTE PLINA d.o.o. Veslačka 2-4, Zagreb, za prvo regulacijsko razdoblje 1. travnja 2014. – 31. prosinca 2016., iznose kako slijedi:

|  |  |  |  |  |  |  |
| --- | --- | --- | --- | --- | --- | --- |
| Tarifne stavke | Oznaka tarifne stavke | Naziv tarifne stavke | Iznosi tarifnih stavki za godine regulacijskog razdoblja (bez PDV-a) | | | Mjerna jedinica |
| T 2014. | T+ 2015. | T+2 2016. |
| Tarifna stavka za ugovoreni standardni paket skladišnog kapaciteta na godišnjoj razini | TSBU | Tarifna stavka za standardni paket skladišnog kapaciteta | 1.481.636,01 | 1.608.014,01 | 1.745.171,57 | kn/SBU |
| Tarifne stavke za ugovorene pojedinačne stalne usluge na godišnjoj razini | TS,UTIS | Tarifna stavka za stalni kapacitet utiskivanja | 1,2156 | 1,3192 | 1,4318 | kn/kWh/dan |
| TS,POV | Tarifna stavka za stalni kapacitet povlačenja | 0,9724 | 1,0554 | 1,1454 | kn/kWh/dan |
| TS,RV | Tarifna stavka za stalni radni volumen | 0,0132 | 0,0143 | 0,0155 | kn/kWh |
| Tarifna stavka za ugovorene pojedinačne prekidive usluge na dnevnoj razini | TP,UTIS | Tarifna stavka za prekidivi nenominirani kapacitet utiskivanja | 0,0089 | 0,0097 | 0,0105 | kn/kWh/dan |
| TP,POV | Tarifna stavka za prekidivi nenominirani kapacitet povlačenja | 0,0072 | 0,0078 | 0,0084 | kn/kWh/dan |

II.

Danom stupanja na snagu ove Odluke prestaje važiti Odluka o visini tarifnih stavki za skladištenje prirodnog plina (»Narodne novine«, broj 73/09).

III.

Ova Odluka stupa na snagu 1. travnja 2014. godine, a objavit će se u »Narodnim novinama«.

Klasa: 307-01/14-01/61
Urbroj: 371-01/14-03
Zagreb, 24. veljače 2014.

Predsjednik Upravnog vijeća
Tomislav Jureković, dipl. ing., v. r.

28 27.02.2014 Odluka o iznosu tarifnih stavki za skladištenje plina

28 27.02.2014 Odluka o iznosu tarifnih stavki za skladištenje plina

Odluka, NN 28/2014-483
## Odluka o izmjeni i dopuni Odluke o upisu obveznih blagajničkih zapisa Hrvatske narodne banke

### NN 28/2014 (27.2.2014.), Odluka o izmjeni i dopuni Odluke o upisu obveznih blagajničkih zapisa Hrvatske narodne banke

HRVATSKA NARODNA BANKA

484

Na temelju članka 9. stavka 2., članka 10. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je 21. veljače 2014.

ODLUKU

O IZMJENI I DOPUNI ODLUKE O UPISU OBVEZNIH BLAGAJNIČKIH ZAPISA HRVATSKE NARODNE BANKE

I.

U Odluci o upisu obveznih blagajničkih zapisa Hrvatske narodne banke (»Narodne novine«, br. 142/2013.)u točki I. iza riječi: »Ovom Odlukom« dodaju se riječi: »se u cilju provedbe utvrđene monetarne politike«, a riječ »se« briše se.

II.

U Odluci o upisu obveznih blagajničkih zapisa Hrvatske narodne banke (»Narodne novine«, br. 142/2013.) u točki V. stavku 6. briše se instrument »A0220«.

U istoj točki, iza stavka 7., dodaju se stavci 8., 9. i 10., koji glase:

»Na posljednji dan u mjesecu za koji se računa porast odnosno pad plasmana plasmanima iz stavka 6. ove točke dodaje se ukupan iznos plasmana poduzećima iz stavka 7. ove točke, koji su bili obuhvaćeni instrumentima navedenima u stavku 6. ove točke i koji su prodani tijekom mjeseca, kao i iznos plasmana na temelju kojih su prodani rizici i koristi, u skladu s Odlukom o kupoprodaji plasmana kreditnih institucija.

Ako banka izvrši povrat prethodno prodanih plasmana ili povrat rizika i koristi s osnove plasmana u skladu s Odlukom o kupoprodaji plasmana kreditnih institucija, od plasmana iz stavka 6. ove točke na posljednji dan u mjesecu za koji se računa porast odnosno pad plasmana oduzima se ukupan iznos plasmana poduzećima iz stavka 7. ove točke, koji su bili obuhvaćeni instrumentima navedenima u stavku 6. ove točke, a koji su tijekom mjeseca vraćeni u bilancu banke.

Banka je obvezna na dan prestanka priznavanja prodanih plasmana iz stavka 8. ove točke u bilanci banke i na dan ponovnog priznavanja vraćenih plasmana iz stavka 9. ove točke u bilanci banke o tome bez odgode obavijestiti Hrvatsku narodnu banku. Pritom banka Hrvatskoj narodnoj banci treba dostaviti sve relevantne podatke o plasmanima navedenima u stavcima 8. i 9. ove točke, uključujući naziv i OIB protustranke, sektor protustranke, iznos plasmana, izvorno dospijeće i instrumente iz Upute za statističko i bonitetno izvješćivanje, na kojima su se navedeni plasmani prijavljivali."

III.

Ova Odluka stupa na snagu osmog dana od dana objave u »Narodnim novinama«.

O. br. 48-020/02-14/BV

Zagreb, 21. veljače 2014.

Guverner

Hrvatske narodne banke

prof. dr. sc. Boris Vujčić, v. r.

Odluka, NN 28/2014-484
## Odluka o cijeni plina po kojoj je proizvođač prirodnog plina, prirodni plin proizveden na području Republike Hrvatske dužan prodavati opskrbljivaču na veleprodajnom tržištu plina

### NN 29/2014 (28.2.2014.), Odluka o cijeni plina po kojoj je proizvođač prirodnog plina, prirodni plin proizveden na području Republike Hrvatske dužan prodavati opskrbljivaču na veleprodajnom tržištu plina

VLADA REPUBLIKE HRVATSKE

487

Na temelju članka 5.a stavka 4. Zakona o tržištu plina (»Narodne novine«, br. 28/2013 i 14/2014), Vlada Republike Hrvatske je na sjednici održanoj 27. veljače 2014. godine donijela

ODLUKU

O CIJENI PLINA PO KOJOJ JE PROIZVOĐAČ PRIRODNOG PLINA, PRIRODNI PLIN PROIZVEDEN NA PODRUČJU REPUBLIKE HRVATSKE DUŽAN PRODAVATI OPSKRBLJIVAČU NA VELEPRODAJNOM TRŽIŠTU PLINA

I.

Ovom Odlukom određuje se cijena plina po kojoj je proizvođač prirodnog plina, prirodni plin proizveden na području Republike Hrvatske dužan prodavati opskrbljivaču na veleprodajnom tržištu plina.

II.

Cijena plina iz točke I. ove Odluke određuje se u iznosu od 0,1842 kn/kWh.

III.

U cijenu plina iz točke II. ove Odluke uključeni su svi zavisni troškovi proizvođača prirodnog plina, uključujući sve naknade za korištenje transportnog sustava do virtualne točke trgovanja, sve naknade i troškove koji se plaćaju sukladno zakonskim i podzakonskim propisima kojima se regulira tržište plina te drugim posebnim propisima, osim poreza na dodanu vrijednost.

IV.

Cijena plina iz točke II. ove Odluke određuje se za razdoblje od 1. travnja 2014. godine do 31. ožujka 2015. godine.

V.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/54

Urbroj: 50301-05/18-14-3

Zagreb, 27. veljače 2014.

Predsjednik

Zoran Milanović, v. r.

Odluka, NN 29/2014-487
## Odluka o određivanju opskrbljivača na veleprodajnom tržištu plina

### NN 29/2014 (28.2.2014.), Odluka o određivanju opskrbljivača na veleprodajnom tržištu plina

VLADA REPUBLIKE HRVATSKE

489

Na temelju članka 5.a stavka 1. Zakona o tržištu plina (»Narodne novine«, broj 28/2013 i 14/2014), Vlada Republike Hrvatske je na sjednici održanoj 27. veljače 2014. godine donijela

ODLUKU

O ODREĐIVANJU OPSKRBLJIVAČA NA VELEPRODAJNOM TRŽIŠTU PLINA

I.

Za opskrbljivača na veleprodajnom tržištu plina određuje se Hrvatska elektroprivreda d.d.

II.

Opskrbljivač na veleprodajnom tržištu plina iz točke I. ove Odluke dužan je, po reguliranim uvjetima, prodavati plin opskrbljivačima u javnoj usluzi za potrebe kupaca iz kategorije kućanstvo te osigurati pouzdanu i sigurnu opskrbu, uključujući i uvoz plina u Republiku Hrvatsku.

III.

Opskrbljivač na veleprodajnom tržištu plina iz točke I. ove Odluke određuje se na razdoblje do 31. ožujka 2017. godine.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/55

Urbroj: 50301-05/18-14-3

Zagreb, 27. veljače 2014.

Predsjednik

Zoran Milanović, v. r.

Odluka, NN 29/2014-489
## Odluka o određivanju prioriteta prilikom provođenja postupka za raspodjelu kapaciteta sustava skladišta plina opskrbljivaču na veleprodajnom tržištu plina

### NN 29/2014 (28.2.2014.), Odluka o određivanju prioriteta prilikom provođenja postupka za raspodjelu kapaciteta sustava skladišta plina opskrbljivaču na veleprodajnom tržištu plina

VLADA REPUBLIKE HRVATSKE

491

Na temelju članka 5.a stavka 3. Zakona o tržištu plina (»Narodne novine«, br. 28/2013 i 14/2014), Vlada Republike Hrvatske je na sjednici održanoj 27. veljače 2014. godine donijela

ODLUKU

O ODREĐIVANJU PRIORITETA PRILIKOM PROVOĐENJA POSTUPKA ZA RASPODJELU KAPACITETA SUSTAVA SKLADIŠTA PLINA OPSKRBLJIVAČU NA VELEPRODAJNOM TRŽIŠTU PLINA

I.

Ovom Odlukom određuje se prioritet prilikom provođenja postupka za rezervaciju i raspodjelu kapaciteta sustava skladišta plina, odnosno raspoloživog broja standardnih paketa skladišnog kapaciteta od strane operatora sustava skladišta plina, imenovanom opskrbljivaču na veleprodajnom tržištu plina.

II.

Energetski subjekt Podzemno skladište plina d.o.o., kao operator sustava skladišta plina dužan je prilikom provođenja postupka za rezervaciju i raspodjelu kapaciteta sustava skladišta plina, odnosno standardnih paketa skladišnog kapaciteta, raspodijeliti 70% ukupno raspoloživog broja standardnih paketa skladišnog kapaciteta imenovanom opskrbljivaču na veleprodajnom tržištu.

III.

Operator sustava skladišta plina dužan je raspoloživi broj standardnih paketa skladišnog kapaciteta raspodjeljivati u postotnom iznosu iz točke II. ove Odluke imenovanom opskrbljivaču na veleprodajnom tržištu plina do 31. ožujka 2017. godine.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/57

Urbroj: 50301-05/18-14-3

Zagreb, 27. veljače 2014.

Predsjednik

Zoran Milanović, v. r.

Odluka, NN 29/2014-491
## Rješenje o imenovanju ravnateljice Središnje agencije za financiranje i ugovaranje programa i projekata Europske unije

### NN 29/2014 (28.2.2014.), Rješenje o imenovanju ravnateljice Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

492

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/2007, 114/2007, 29/2012 i 56/2013), Vlada Republike Hrvatske je na sjednici održanoj 20. veljače 2014. godine donijela

RJEŠENJE

O IMENOVANJU RAVNATELJICE SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Imenuje se NATAŠA MIKUŠ ŽIGMAN ravnateljicom Središnje agencije za financiranje i ugovaranje programa i projekata Europske unije.

Klasa: 080-02/14-01/47

Urbroj: 5030115/1-14-02

Zagreb, 20. veljače 2014.

Predsjednik

Zoran Milanović, v. r.

Rješenje, NN 29/2014-492
## Rješenje o imenovanju predsjednika i članova Upravnog vijeća Agencije za ugljikovodike

### NN 29/2014 (28.2.2014.), Rješenje o imenovanju predsjednika i članova Upravnog vijeća Agencije za ugljikovodike

VLADA REPUBLIKE HRVATSKE

493

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 10. stavka 4. Zakona o osnivanju Agencije za ugljikovodike (»Narodne novine«, broj 14/2014), Vlada Republike Hrvatske je na sjednici održanoj 20. veljače 2014. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA UGLJIKOVODIKE

1. Imenuje se IVAN VRDOLJAK, ministar gospodarstva, predsjednikom Upravnog vijeća Agencije za ugljikovodike, kao predstavnik ministarstva nadležnog za rudarstvo.

2. Za članove Upravnog vijeća Agencije za ugljikovodike, imenuju se:

– mr. sc. ZLATKO GRABAR, predstavnik ministarstva nadležnog za financije

– mr. sc. MARIJA ŠĆULAC DOMAC, predstavnica ministarstva nadležnog za zaštitu okoliša

– LJILJANA BOŠNJAK, predstavnica ministarstva nadležnog za prostorno uređenje

– IVANA BULEŠIĆ, predstavnica ministarstva nadležnog za znanost

– JOSIP BORAK, predstavnik tijela nadležnog za praćenje poslovanja energetskog sektora i investicija

– ALEN ČIČAK, predstavnik tijela nadležnog za upravljanje državnom imovinom

– mr. sc. JELENA ZRINSKI BERGER, predstavnica ministarstva nadležnog za gospodarstvo

– dr. sc. DRAGAN KRASIĆ, predstavnik ministarstva nadležnog za gospodarstvo.

Klasa: 080-02/14-01/44

Urbroj: 5030115/1-14-02

Zagreb, 20. veljače 2014.

Predsjednik

Zoran Milanović, v. r.

Rješenje, NN 29/2014-493
## Rješenje o razrješenju tajnika Komisije za provedbu postupaka javnih natječaja za davanje državnih lovišta u zakup

### NN 29/2014 (28.2.2014.), Rješenje o razrješenju tajnika Komisije za provedbu postupaka javnih natječaja za davanje državnih lovišta u zakup

VLADA REPUBLIKE HRVATSKE

494

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 38. stavka 2. Zakona o lovstvu (»Narodne novine«, br. 140/2005, 75/2009 i 14/2014), Vlada Republike Hrvatske je na sjednici održanoj 20. veljače 2014. godine donijela

RJEŠENJE

O RAZRJEŠENJU TAJNIKA KOMISIJE ZA PROVEDBU POSTUPAKA JAVNIH NATJEČAJA ZA DAVANJE DRŽAVNIH LOVIŠTA U ZAKUP

Razrješuje se VJEKOSLAV MARIJANOVIĆ dužnosti tajnika Komisije za provedbu postupaka javnih natječaja za davanje državnih lovišta u zakup.

Klasa: 080-02/14-02/33

Urbroj: 5030115/1-14-02

Zagreb, 20. veljače 2014.

Predsjednik

Zoran Milanović, v. r.

Rješenje, NN 29/2014-494
## Rješenje o imenovanju tajnika Komisije za provedbu postupaka javnih natječaja za davanje državnih lovišta u zakup

### NN 29/2014 (28.2.2014.), Rješenje o imenovanju tajnika Komisije za provedbu postupaka javnih natječaja za davanje državnih lovišta u zakup

VLADA REPUBLIKE HRVATSKE

495

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 38. stavka 2. Zakona o lovstvu (»Narodne novine«, br. 140/2005, 75/2009 i 14/2014), Vlada Republike Hrvatske je na sjednici održanoj 20. veljače 2014. godine donijela

RJEŠENJE

O IMENOVANJU TAJNIKA KOMISIJE ZA PROVEDBU POSTUPAKA JAVNIH NATJEČAJA ZA DAVANJE DRŽAVNIH LOVIŠTA U ZAKUP

Imenuje se IVAN GLIGORA tajnikom Komisije za provedbu postupaka javnih natječaja za davanje državnih lovišta u zakup.

Klasa: 080-02/14-01/48

Urbroj: 5030115/1-14-02

Zagreb, 20. veljače 2014.

Predsjednik

Zoran Milanović, v. r.

Rješenje, NN 29/2014-495
## Rješenje o razrješenju članova Statističkog savjeta Republike Hrvatske

### NN 29/2014 (28.2.2014.), Rješenje o razrješenju članova Statističkog savjeta Republike Hrvatske

VLADA REPUBLIKE HRVATSKE

496

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 19. stavka 1. Zakona o službenoj statistici (»Narodne novine«, br. 103/2003, 75/2009, 59/2012 i 12/2013 – pročišćeni tekst), Vlada Republike Hrvatske je na sjednici održanoj 20. veljače 2014. godine donijela

RJEŠENJE

O RAZRJEŠENJU ČLANOVA STATISTIČKOG SAVJETA REPUBLIKE HRVATSKE

Razrješuju se dužnosti članovi Statističkog savjeta Republike Hrvatske, radi isteka mandata:

– mr. sc. LJUBINKO JANKOV

– mr. sc. MLADEN DULIBA

– prof. dr. sc. KREŠIMIR ĆOSIĆ

– HRVOJE DOLENEC

– IVA RAZUMOVIĆ

– NADAN VIDOŠEVIĆ

– dr. sc. DAVOR MIKULIĆ

– prof. dr. sc. MLADEN PETROVEČKI

– EMIL KUHTIĆ

– GORDANA FORČIĆ

– VILIM RIBIĆ

– ĐURO TOMLJENOVIĆ

– ZRINKA DEBELJAK

– TIHANA KRALJIĆ.

Klasa: 080-02/14-02/34

Urbroj: 5030115/1-14-02

Zagreb, 20. veljače 2014.

Predsjednik

Zoran Milanović, v. r.

Rješenje, NN 29/2014-496
## Rješenje o imenovanju članova Statističkog savjeta Republike Hrvatske

### NN 29/2014 (28.2.2014.), Rješenje o imenovanju članova Statističkog savjeta Republike Hrvatske

VLADA REPUBLIKE HRVATSKE

497

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 19. stavka 1. Zakona o službenoj statistici (»Narodne novine«, br. 103/2003, 75/2009, 59/2012 i 12/2013 – pročišćeni tekst), Vlada Republike Hrvatske je na sjednici održanoj 20. veljače 2014. godine donijela

RJEŠENJE

O IMENOVANJU ČLANOVA STATISTIČKOG SAVJETA REPUBLIKE HRVATSKE

1. Imenuje se MARKO KRIŠTOF, ravnatelj Državnog zavoda za statistiku, članom Statističkog savjeta Republike Hrvatske, po položaju.

2. Za članove Statističkog savjeta Republike Hrvatske, imenuju se:

– IGOR JEMRIĆ, predstavnik Hrvatske narodne banke

– mr. sc. MLADEN DULIBA, predstavnik Ministarstva financija

– HRVOJE NEKIĆ, predstavnik Hrvatskoga sabora

– dr. sc. EMIRA BEČIĆ, predstavnica tijela državne uprave

– DARIO RUNTIĆ, predstavnik tijela jedinica lokalne i područne (regionalne) samouprave

– JASNA BELOŠEVIĆ MATIĆ, predstavnica Hrvatske gospodarske komore

– DAVOR JURIĆ, predstavnik znanstveno-stručnih institucija

– dr. sc. ANTO BAJO, predstavnik znanstveno-stručnih institucija

– EMIL KUHTIĆ, predstavnik udruge poslodavaca

– BORIS FEIS, predstavnik sindikata

– SLAVICA CVITANIĆ, predstavnica nevladinih organizacija (udruga)

– BLAŽENKA ROGINEK, predstavnica organizacija civilnoga društva

– ZRINKA DEBELJAK, predstavnica Hrvatske obrtničke komore

– DARIJA MAGAŠ, predstavnica Ministarstva gospodarstva

– NADICA ŽUŽAK, predstavnica Ministarstva poduzetništva i obrta

– MIRJANA RAĐENOVIĆ, predstavnica Ministarstva rada i mirovinskoga sustava

– FRANKA VOJNOVIĆ, predstavnica Ministarstva regionalnoga razvoja i fondova Europske unije

– TATJANA TOMIĆ, predstavnica Ministarstva vanjskih i europskih poslova.

Klasa: 080-02/14-01/49

Urbroj: 5030115/1-14-02

Zagreb, 20. veljače 2014.

Predsjednik

Zoran Milanović, v. r.

Rješenje, NN 29/2014-497
## Pravilnik o kriterijima za obavljanje malog ribolova u 2014. godini

### NN 29/2014 (28.2.2014.), Pravilnik o kriterijima za obavljanje malog ribolova u 2014. godini

MINISTARSTVO POLJOPRIVREDE

500

Na temelju članka 35. stavka 1. Zakona o morskom ribarstvu (»Narodne novine«, broj 81/2013 i 14/2014) ministar poljoprivrede donosi

PRAVILNIK

O KRITERIJIMA ZA OBAVLJANJE MALOG RIBOLOVA U 2014. GODINI

Članak 1.

Ovim Pravilnikom propisuju se kriteriji za obavljanje malog ribolova u 2014. godini.

Članak 2.

(1) Obavljanje malog ribolova dopušteno je:

– ovlaštenicima Odobrenja za mali ribolov s prebivalištem na otocima i poluotoku Pelješcu kojima je izdana Potvrda o pravu na obavljanje malog ribolova bez obveze plaćanja naknade za 2013. godinu i

– ostalim ovlaštenicima Odobrenja za mali ribolov kojima je izdana Potvrda o uplaćenoj naknadi za obavljanje malog ribolova za 2013. godinu i uz dokaz o uplati naknade za obavljanje malog ribolova za 2014. godinu u Državni proračun Republike Hrvatske u iznosu propisanom člankom 2. Pravilnika o obrascu potvrde i naknadi za obavljanje maloga ribolova (»Narodne novine«, broj 128/2000).

(2) Potvrde o pravu na obavljanje malog ribolova bez obveze plaćanja naknade, kao ni Potvrde o uplaćenoj naknadi za obavljanje malog ribolova za 2014. godinu neće se izdavati.

(3) Za vrijeme obavljanja malog ribolova na plovilu kojim se obavlja mali ribolov, odnosno ukoliko se ribolov obavlja s obale kod ovlaštenika, moraju se nalaziti odobrenje i potvrda iz stavka 1. ovoga članka, kao i dokaz o uplati naknade za ovlaštenike iz alineje 2. stavka 1. ovoga članka.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/05

Urbroj: 525-13/0323-14-4

Zagreb, 25. veljače 2014.

Ministar

Tihomir Jakovina, v. r.

Pravilnik, NN 29/2014-500
## Odluka o katastarskoj izmjeri na području Grada Požege za katastarske općine Drškovci i Komušina

### NN 29/2014 (28.2.2014.), Odluka o katastarskoj izmjeri na području Grada Požege za katastarske općine Drškovci i Komušina

DRŽAVNA GEODETSKA UPRAVA

503

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA POŽEGE ZA KATASTARSKE OPĆINE DRŠKOVCI I KOMUŠINA

I.

U svrhu izrade katastra nekretnina i obnove zemljišne knjige na području Grada Požege za katastarske općine Drškovci i Komušina provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.o.o., Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.o.o., Zagreb, ovlaštene su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Grada Požege za katastarske općine Drškovci i Komušina dužni su do 31. prosinca 2014. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelja općih, javnih i drugih dobara na području Grada Požege za katastarske općine Drškovci i Komušina dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Požega i tvrtka Geoprojekt d.o.o., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/13-04/35

Urbroj: 541-03-01-01/7-14-16

Zagreb, 19. veljače 2014.

Ravnatelj

dr. sc. Danko Markovinović, v. r.

Odluka, NN 29/2014-503
## Zakon o izmjeni Zakona o elektroničkoj trgovini

### NN 30/2014 (5.3.2014.), Zakon o izmjeni Zakona o elektroničkoj trgovini

HRVATSKI SABOR

509

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O ELEKTRONIČKOJ TRGOVINI

Proglašavam Zakon o izmjeni Zakona o elektroničkoj trgovini, koji je Hrvatski sabor donio na sjednici 21. veljače 2014. godine.

Klasa: 011-01/14-01/53

Urbroj: 71-05-03/1-14-2

Zagreb, 24. veljače 2014.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O ELEKTRONIČKOJ TRGOVINI

Članak 1.

U Zakonu o elektroničkoj trgovini (»Narodne novine«, br. 173/03., 67/08., 36/09. i 130/11.) u članku 22. stavku 1. riječi: »obavlja Državni inspektorat i inspektori nadležnog ministarstva u skladu s ovlastima utvrđenim zakonom« zamjenjuju se riječima: »obavljaju nadležni inspektori Ministarstva financija«.

ZAVRŠNA ODREDBA

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/14-01/12

Zagreb, 21. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 30/2014-509
## Zakon o izmjeni Zakona o elektroničkom potpisu

### NN 30/2014 (5.3.2014.), Zakon o izmjeni Zakona o elektroničkom potpisu

HRVATSKI SABOR

510

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O ELEKTRONIČKOM POTPISU

Proglašavam Zakon o izmjeni Zakona o elektroničkom potpisu, koji je Hrvatski sabor donio na sjednici 21. veljače 2014. godine.

Klasa: 011-01/14-01/54

Urbroj: 71-05-03/1-14-2

Zagreb, 24. veljače 2014.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O ELEKTRONIČKOM POTPISU

Članak 1.

U Zakonu o elektroničkom potpisu (»Narodne novine«, br. 10/02. i 80/08.) u članku 36. stavku 1. riječi: »provodi Ministarstvo i Državni inspektorat prema odredbama posebnog zakona« zamjenjuju se riječima: »provode nadležni inspektori Ministarstva gospodarstva i Ministarstva financija«.

ZAVRŠNA ODREDBA

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/14-01/16

Zagreb, 21. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 30/2014-510
## Zakon o izmjenama Zakona o boravišnoj pristojbi

### NN 30/2014 (5.3.2014.), Zakon o izmjenama Zakona o boravišnoj pristojbi

HRVATSKI SABOR

513

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O BORAVIŠNOJ PRISTOJBI

Proglašavam Zakon o izmjenama Zakona o boravišnoj pristojbi, koji je Hrvatski sabor donio na sjednici 21. veljače 2014. godine.

Klasa: 011-01/14-01/57

Urbroj: 71-05-03/1-14-2

Zagreb, 24. veljače 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O BORAVIŠNOJ PRISTOJBI

Članak 1.

U Zakonu o boravišnoj pristojbi (»Narodne novine«, br. 152/08., 59/09. i 158/13.) u članku 11. stavku 9. riječi: »nadležnoj područnoj jedinici Državnog inspektorata« brišu se.

Članak 2.

U članku 14. stavak. 2. briše se.

Dosadašnji stavak 3., koji postaje stavak 2., mijenja se i glasi:

»(2) Način plaćanja paušalnog iznosa boravišne pristojbe za nautičare propisat će ministar nadležan za turizam (u daljnjem tekstu: ministar) pravilnikom.«.

Dosadašnji stavak 4. briše se.

Članak 3.

U članku 22. stavku 1. riječi: »Državni inspektorat« zamjenjuju se riječima: »nadležna inspekcija Ministarstva financija«.

U stavku 2. riječi: »gospodarski inspektor Državnog inspektorata (u daljnjem tekstu: gospodarski inspektor)« zamjenjuju se riječima: »nadležna inspekcija Ministarstva financija«.

U stavku 3. riječ: »u« briše se.

Članak 4.

U članku 28. stavak 1. mijenja se i glasi:

»(1) Novčanom kaznom u iznosu od 1.000,00 do 5.000,00 kuna kaznit će se za prekršaj nautičar koji prije isplovljavanja nije uplatio boravišnu pristojbu turističkoj zajednici sukladno propisu iz članka 14. stavka 2. ovoga Zakona.«.

Članak 5.

Pravilnik iz članka 2. ovoga Zakona ministar će donijeti u roku od šest mjeseci od dana stupanja na snagu ovoga Zakona.

Članak 6.

U cijelom tekstu Zakona o boravišnoj pristojbi (»Narodne novine«, br. 152/08., 59/09. i 158/13.) riječi: »gospodarski inspektor« u odgovarajućem broju i padežu zamjenjuju se riječima: »nadležni inspektor Ministarstva financija« u odgovarajućem broju i padežu.

Članak 7.

Danom stupanja na snagu ovoga Zakona prestaje važiti Uredba o izmjenama Zakona o boravišnoj pristojbi (»Narodne novine«, br. 158/13.).

Članak 8.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/14-01/26

Zagreb, 21. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 30/2014-513
## Odluka o imenovanju članova Povjerenstva za fiskalnu politiku

### NN 30/2014 (5.3.2014.), Odluka o imenovanju članova Povjerenstva za fiskalnu politiku

HRVATSKI SABOR

516

Na temelju članka 81. Ustava Republike Hrvatske i točke II. Odluke o osnivanju Povjerenstva za fiskalnu politiku (»Narodne novine«, br. 156/13.) Hrvatski sabor na sjednici 28. veljače 2014., donio je

ODLUKU

O IMENOVANJU ČLANOVA POVJERENSTVA ZA FISKALNU POLITIKU

Za članove Povjerenstva za fiskalnu politiku imenuju se:

– mr. sc. VESNA KASUM, predstavnica Državnog ureda za reviziju

– dr. sc. DANIJEL NESTIĆ, predstavnik Ekonomskog instituta Zagreb

– dr. sc. VJEKOSLAV BRATIĆ, predstavnik Instituta za javne financije

– dr. sc. ANTE ŽIGMAN, predstavnik Hrvatske narodne banke

– doc. dr. sc. SAŠA DREZGIĆ, iz reda predstavnika ekonomskih fakulteta

– dr. sc. NATAŠA ŽUNIĆ-KOVAČEVIĆ, iz reda predstavnika pravnih fakulteta.

Klasa: 021-13/14-07/02-24

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-516
## Odluka o imenovanju člana Državnoodvjetničkog vijeća

### NN 30/2014 (5.3.2014.), Odluka o imenovanju člana Državnoodvjetničkog vijeća

HRVATSKI SABOR

517

Na temelju članka 125. stavka 6. Ustava Republike Hrvatske, članka 144.f stavka 3. i članka 145.o Zakona o državnom odvjetništvu (»Narodne novine«, br. 76/09., 153/09., 116/10., 145/10., 57/11., 130/11., 72/13. i 148/13.) Hrvatski sabor na sjednici 28. veljače 2014. donio je

ODLUKU

O IMENOVANJU ČLANA DRŽAVNOODVJETNIČKOG VIJEĆA

Za člana Državnoodvjetničkog vijeća iz reda zastupnika Hrvatskoga sabora imenuje se DAVOR MILIČEVIĆ.

Klasa: 021-13/13-08/04

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-517
## Odluka o imenovanju člana Nadzornog odbora Hrvatske radiotelevizije

### NN 30/2014 (5.3.2014.), Odluka o imenovanju člana Nadzornog odbora Hrvatske radiotelevizije

HRVATSKI SABOR

518

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10. i 76/12.) Hrvatski sabor na sjednici 28. veljače 2014., donio je

ODLUKU

O IMENOVANJU ČLANA NADZORNOG ODBORA HRVATSKE RADIOTELEVIZIJE

Za člana Nadzornog odbora Hrvatske radiotelevizije imenuje se MATE RADELJIĆ.

Klasa: 021-13/14-07/05

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-518
## Odluka o imenovanju predsjednika i članova Odbora "Nagrade Vladimir Nazor" i prestanku mandata predsjednika i članova Odbora "Nagrade Vladimir Nazor""

### NN 30/2014 (5.3.2014.), Odluka o imenovanju predsjednika i članova Odbora "Nagrade Vladimir Nazor" i prestanku mandata predsjednika i članova Odbora "Nagrade Vladimir Nazor""

30 05.03.2014 Odluka o imenovanju predsjednika i članova Odbora "Nagrade Vladimir Nazor" i prestanku mandata predsjednika i članova Odbora "Nagrade Vladimir Nazor""

HRVATSKI SABOR

519

Na temelju članka 81. Ustava Republike Hrvatske i članka 6. Zakona o »Nagradi Vladimir Nazor« (»Narodne novine«, br. 27/91.), Hrvatski sabor na sjednici 28. veljače 2014., donio je

ODLUKU

O IMENOVANJU PREDSJEDNIKA I ČLANOVA ODBORA »NAGRADE VLADIMIR NAZOR« I PRESTANKU MANDATA PREDSJEDNIKA I ČLANOVA ODBORA »NAGRADE VLADIMIR NAZOR«

I.

Za predsjednika Odbora »Nagrade Vladimir Nazor« imenuje se

akademik MILIVOJ SOLAR.

II.

Za članove Odbora »Nagrade Vladimir Nazor« imenuju se:

– akademik KREŠIMIR NEMEC

– akademik FRANO PARAĆ

– MIROSLAV GAŠPAROVIĆ

– VERICA ROBIĆ-ŠKARICA

– HELENA BULJAN

– akademik LUKO PALJETAK

– MILKO ŠPAREMBLEK

– ZORAN ZIDARIĆ.

III.

Predsjedniku Odbora »Nagrade Vladimir Nazor« akademiku Milivoju Solaru i članovima Odbora »Nagrade Vladimir Nazor« akademiku Krešimiru Nemecu, akademiku Frani Paraću, Miroslavu Gašparoviću, Verici Robić-Škarica, Heleni Buljan, akademiku Borisu Bućanu, Milku Šparembleku i Zoranu Zidariću, koji su imenovani Odlukom o imenovanju predsjednika i članova Odbora »Nagrade Vladimir Nazor« (»Narodne novine«, br. 29/12.), protekom zakonskog roka od dvije godine 24. veljače 2014. istekao je mandat za obnašanje dužnosti na koju su imenovani.

Klasa: 021-13/14-07/07

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-519
## Odluka o izboru potpredsjednika i prestanku mandata potpredsjednice i izboru članice i prestanku mandata članice Odbora za ljudska prava i prava nacionalnih manjina Hrvatskoga sabora

### NN 30/2014 (5.3.2014.), Odluka o izboru potpredsjednika i prestanku mandata potpredsjednice i izboru članice i prestanku mandata članice Odbora za ljudska prava i prava nacionalnih manjina Hrvatskoga sabora

HRVATSKI SABOR

520

Na temelju članka 81. Ustava Republike Hrvatske i članaka 46. i 80. Poslovnika Hrvatskoga sabora, Hrvatski sabor na sjednici 28. veljače 2014., donio je

ODLUKU

O IZBORU POTPREDSJEDNIKA I PRESTANKU MANDATA POTPREDSJEDNICE I IZBORU ČLANICE I PRESTANKU MANDATA ČLANICE ODBORA ZA LJUDSKA PRAVA I PRAVA NACIONALNIH MANJINA HRVATSKOGA SABORA

I.

Za potpredsjednika Odbora za ljudska prava i prava nacionalnih manjina Hrvatskoga sabora bira se IVAN ŠIMUNOVIĆ.

II.

Dana 1. srpnja 2013. dužnost potpredsjednice Odbora za ljudska prava i prava nacionalnih manjina Hrvatskoga sabora prestala je obnašati RUŽA TOMAŠIĆ, zbog mirovanja zastupničkog mandata.

III.

Za članicu Odbora za ljudska prava i prava nacionalnih manjina Hrvatskoga sabora bira se VESNA ŠKARE OŽBOLT.

IV.

Dana 18. veljače 2014. dužnost članice Odbora za ljudska prava i prava nacionalnih manjina Hrvatskoga sabora prestala je obnašati IVANKA ROKSANDIĆ, zbog prestanka obnašanja zastupničke dužnosti.

Klasa: 021-13/14-12/05

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v.r.

Odluka, NN 30/2014-520
## Odluka o izboru člana i prestanku mandata članice Odbora za ratne veterane Hrvatskoga sabora

### NN 30/2014 (5.3.2014.), Odluka o izboru člana i prestanku mandata članice Odbora za ratne veterane Hrvatskoga sabora

HRVATSKI SABOR

521

Na temelju članka 81. Ustava Republike Hrvatske i članaka 46. i 92. Poslovnika Hrvatskoga sabora, Hrvatski sabor na sjednici 28. veljače 2014., donio je

ODLUKU

O IZBORU ČLANA I PRESTANKU MANDATA ČLANICE ODBORA ZA RATNE VETERANE HRVATSKOGA SABORA

I.

Za člana Odbora za ratne veterane Hrvatskoga sabora bira se IVAN ŠIMUNOVIĆ.

II.

Dana 1. srpnja 2013. dužnost članice Odbora za ratne veterane Hrvatskoga sabora prestala je obnašati RUŽA TOMAŠIĆ, zbog mirovanja zastupničkog mandata.

Klasa: 021-13/14-12/08

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-521
## Odluka o izboru člana i prestanku mandata članice Odbora za obrazovanje, znanost i kulturu Hrvatskoga sabora

### NN 30/2014 (5.3.2014.), Odluka o izboru člana i prestanku mandata članice Odbora za obrazovanje, znanost i kulturu Hrvatskoga sabora

HRVATSKI SABOR

522

Na temelju članka 81. Ustava Republike Hrvatske i članaka 46. i 98. Poslovnika Hrvatskoga sabora, Hrvatski sabor na sjednici 28. veljače 2014., donio je

ODLUKU

O IZBORU ČLANA I PRESTANKU MANDATA ČLANICE ODBORA ZA OBRAZOVANJE, ZNANOST I KULTURU HRVATSKOGA SABORA

I.

Za člana Odbora za obrazovanje, znanost i kulturu Hrvatskoga sabora bira se dr. sc. GORAN MARIĆ.

II.

Dana 18. veljače 2014. dužnost članice Odbora za obrazovanje, znanost i kulturu Hrvatskoga sabora prestala je obnašati IVANKA ROKSANDIĆ, zbog prestanka obnašanja zastupničke dužnosti.

Klasa: 021-13/14-12/04

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-522
## Odluka o izboru članice i prestanku mandata članice Odbora za ravnopravnost spolova Hrvatskoga sabora

### NN 30/2014 (5.3.2014.), Odluka o izboru članice i prestanku mandata članice Odbora za ravnopravnost spolova Hrvatskoga sabora

HRVATSKI SABOR

523

Na temelju članka 81. Ustava Republike Hrvatske i članaka 46. i 113. Poslovnika Hrvatskoga sabora, Hrvatski sabor na sjednici 28. veljače 2014., donio je

ODLUKU

O IZBORU ČLANICE I PRESTANKU MANDATA ČLANICE ODBORA ZA RAVNOPRAVNOST SPOLOVA HRVATSKOGA SABORA

I.

Za članicu Odbora za ravnopravnost spolova Hrvatskoga sabora bira se NADA MURGANIĆ.

II.

Dana 18. veljače 2014. dužnost članice Odbora za ravnopravnost spolova Hrvatskoga sabora prestala je obnašati IVANKA ROKSANDIĆ, zbog prestanka obnašanja zastupničke dužnosti.

Klasa: 021-13/14-12/07

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-523